****

**ประกาศองค์การบริหารส่วนตำบลแม่หวาด**

**เรื่อง หลักเกณฑ์การสร้างขวัญกำลังใจและการลงโทษแก่พนักงานในสังกัดองค์การบริหารส่วนตำบล**

**ประจำปีงบประมาณ 2563**

---------------------------------------------------------------------

 ตามที่องค์การบริหารส่วนตำบลแม่หวาด ได้ดำเนินการประเมินความพึงพอใจและแรงจูงใจของพนักงานในสังกัดโดยได้ประเมินจากพนักงานส่วนตำบล พนักงานจ้าง ในด้านการบริหารงานของผู้บริหาร การบริหารจัดการด้านทรัพยากรบุคคล การจัดสภาพแวดล้อมในการทำงาน และแรงจูงใจในการทำงาน ซึ่งแบบประเมินได้สอบถามความคิดเห็นในแง่มุมต่างๆ ในการทำงานประกอบด้วยความคิดเห็นเกี่ยวกับงานในความรับผิดชอบ สภาพแวดล้อมในการทำงาน ภาวะผู้นำและวัฒนธรรมองค์กร ค่าตอบแทนและสวัสดิการ โอกาสและความก้าวหน้าทางอาชีพในองค์กร การรักษาดุลยภาพระหว่างชีวิตการทำงานและชีวิตส่วนตัว ความพึงพอใจในการทำงานโดยรวม จากการประเมินดังกล่าว ผู้บริหารจึงนำผลการประเมินมาสร้างแรงจูงใจและการลงโทษให้กับพนักงานสังกัดองค์การบริหารส่วนตำบลแม่หวาด ประจำปีงบประมาณ 2563 ดังนี้

 1. มีการยกย่องชมเชยบุคลากรดีเด่นในด้านต่างๆ เช่น ด้านการทำงาน ด้านคุณธรรม จริยธรรม

 2. มีการมอบของรางวัลให้กับพนักงานดีเด่นที่ไม่เคยลา

 3. มีการมอบเงินช่วยเหลือพนักงานที่คลอดบุตร และกรณีประสบภัยต่างๆ

 4. มีการมอบเงินช่วยเหลือ กรณีญาติและพนักงานเสียชีวิต

 **การลงโทษ**

1. มีการว่ากล่าวตักเตือนด้วยวาจา

 2. มีการบันทึกชี้แจงเป็นลายลักษณ์อักษร

 3. มอบหมายงานอื่นให้ปฏิบัติ เนื่องจากกระทำความผิด

 4. การสั่งลงโทษกระทำผิดวินัยอย่างไม่ร้ายแรง

ดังนั้นจึงให้พนักงานเทศบาล และพนักงานจ้างปฏิบัติตามอย่างเคร่งครัด

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ 30 เดือน มกราคม พ.ศ. 2563

 (ลงชื่อ)

 (นายมะยาลี ลาเตะ)

 นายกองค์การบริหารส่วนตำบลแม่หวาด